Den uafhængige revisors erklæring på Opgørelse af konsekvenser ved COVID-19

### Til Trafikstyrelsen

Vi har efter aftale undersøgt Opgørelse af konsekvenser ved COVID-19 (herefter ”Opgørelsen”) for for januar og februar 2022, omfattende nettomerudgifter og mindreindtægter i januar og februar 2022 (herefter ”nettoudgifter”). Opgørelsen er udarbejdet på basis af regnskabsinstruks af 21. september 2023 fra Trafikstyrelsen om Opgørelse af konsekvenser ved COVID-19 for regionale trafikselskaber, som søger kompensation for nettomerudgifter og mindreindtægter i januar og februar 2022 som følge af COVID-19 (herefter ”regnskabsinstruksen”).

Opgørelsen udviser i alt nettoudgifter på ## kr. som der anmodes om kompensation for.

Vores konklusion i erklæringen udtrykkes med høj grad af sikkerhed.

Opgørelsen er udformet med det formål at hjælpe med at opgøre de nettomerudgifter og mindreindtægter, som trafikselskabet har pådraget sig i januar og februar 2022 som følge af COVID-19. Som følge heraf kan Opgørelsen være uegnet til andet formål.

Vores erklæring er udelukkende udarbejdet til brug for Trafikstyrelsen og erklæringsklient og bør ikke udleveres til eller anvendes af andre parter.

### Erklæringsklients ansvar for Opgørelsen

Erklæringsklient har ansvaret for udarbejdelsen af Opgørelsen i overensstemmelse med regnskabsinstruksen.

Erklæringsklient har endvidere ansvaret for den interne kontrol, som erklæringsklient anser for nødvendig for at udarbejde Opgørelsen uden væsentlig fejlinformation, uanset om denne skyldes besvigelser eller fejl.

### Revisors ansvar

Vores ansvar er at udtrykke en konklusion om Opgørelsen på grundlag af vores undersøgelser.

Vi har udført vores undersøgelser i overensstemmelse med ISAE 3000 *Andre erklæringer med sikkerhed end revision eller review af historiske finansielle oplysninger* og yderligere krav ifølge dansk revisorlovgivning samt Trafikstyrelsens revisionsinstruks af 21. september 2023 om undersøgelse af Opgørelse af konsekvenser ved COVID-19 for regionale trafikselskaber som søger kompensation for nettomerudgifter og mindreindtægter i januar og februar 2022 som følge af COVID-19 (herefter ”revisionsinstruksen”) med henblik på at opnå høj grad af sikkerhed for vores konklusion.

Revisionsfirma anvender International Standard on Quality Management 1, ISQM1, som kræver, at vi designer, implementerer og driver et kvalitetsstyringssystem, herunder politikker og procedurer vedrørende overholdelse af etiske krav, faglige standarder og gældende lov og øvrig regulering.

Vi har overholdt kravene til uafhængighed og andre etiske krav i International Ethics Standards Board for Accountants' internationale retningslinjer for revisorers etiske adfærd (IESBA Code), der bygger på de grundlæggende principper om integritet, objektivitet, professionel kompetence og fornøden omhu, fortrolighed og professionel adfærd, samt etiske krav gældende i Danmark.

Som led i vores undersøgelser har vi udført følgende handlinger:

* Påset, at Opgørelsen er udarbejdet i henhold til regnskabsmodel fra Trafikstyrelsen, jf. bilag 1 til regnskabsinstruksen
* Kontrolleret, at beløb i Opgørelsen, hvor det er relevant, er afstemt til bogføringen for januar og februar 2022
* Kontrolleret, at der hvor det er relevant, er afstemt til det bestyrelsesgodkendte budget for januar og februar 2022. Hvis godkendt budget for 2022 ikke foreligger månedsopdelt multipliceres 2022 budgettet med 2/12 for at få en estimeret budgetteret indtægt for januar og februar måned.

Det er vores opfattelse, at de udførte undersøgelser giver et tilstrækkeligt grundlag for vores konklusion.

### Konklusion

Det er vores opfattelse, at Opgørelsen i alle væsentlige henseender er udarbejdet i overensstemmelse med regnskabsinstruksen.

By, Dato

Revisionsfirma

##  
statsaut. revisor  
mne##